Аб магчымасцях выкарыстання электронных сродкаў навучання для дашкольнай адукацыі дзяцей, якія нармальна развіваюцца, і іх равеснікаў з парушэннямі слыху расказала дацэнт БДПУ імя Максіма Танка Кацярына Сарока. “Найбольш папулярныя электронныя адукацыйныя рэсурсы, якія выкарыстоўваюцца для навучання дзяцей дашкольнага ўзросту, — гэта электронныя сродкі навучання з выкарыстаннем камп’ютарнай і тэлекамунікацыйнай тэхнікі. Да сучасных ЭСН адносяцца: праграмы-трэнажоры, праграмы для тэсціравання і кантролю, гульнявыя вучэбныя і развіццёвыя камп’ютарныя праграмы і інш. У цяперашні час камп’ютарны рынак папоўніўся самымі рознымі электроннымі сродкамі навучання, большасць з якіх распрацавана ў Расійскай Федэрацыі. Многія з іх рэкамендаваны Міністэрствам адукацыі Рэспублікі Беларусь для выкарыстання ў нашай краіне для адукацыі дзяцей дашкольнага ўзросту, у тым ліку і з парушэннем слыху. Але існуючыя камп’ютарныя прадукты не заўсёды ўлічваюць індывідуальныя магчымасці кожнага дзіцяці, а таксама асаблівыя адукацыйныя патрэбы дзяцей з парушэннем слыху. Таму ёсць неабходнасць распрацоўкі метадычных рэкамендацый па выкарыстанні гатовага камп’ютарнага прадукту, трэба таксама павысіць прафесійную кампетэнтнасць як выхавальнікаў, так і настаўнікаў-дэфектолагаў у пытаннях інфарматызацыі і выкарыстання сучасных ЭСН у адукацыйным працэсе”.